А напрыканцы фестывальнага тыдня будуць падведзены вынікі абласной выставы-конкурсу сярод майстроў саломапляцення “Золата роднай зямлі”. Спадзяёмся ўбачыць сярод яго прызёраў і пераможцаў імя нашай зямлячкі Валянціны Грыбоўскай — супрацоўніцы раённага Дома рамёстваў. Яе аўтарскія работы з саломкі, выкананыя ў самых розных мастацкіх тэхніках, можна ўбачыць на выставе ў Віцебскім абласным метадычным цэнтры народнай творчасці ўжо ў гэтыя дні. Здзіўляць журы конкурсу канкурсантка ад Сенненшчыны плануе шыкоўнай калекцыяй саламяных галаўных убораў і адмысловымі сенненскімі павукамі, аздобленымі фасоляй і яйкамі-крашанкамі — такая вось рэгіянальная адметнасць.